Die wêreld in foto’s – 22 November 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Kersliggies by die Kew-tuine in Londen, Brittanje. Die gewilde “Christmas at Kew”-geleentheid word vanjaar vanaf 22 November tot 5 Januarie 2019 aangebied waartydens besoekers die tuine vir ’n onvergeetlike feesliggies-nagroete besoek. (Foto: Ray Tang, Xinua) Die maan Woensdagaand naby die grensmuur wat Tijuana, Mexiko en San Diego skei. Migrante wat tans met ’n karavaan uit Sentraal-Amerika reis, is op pad na Tijuana waar Amerikaanse owerhede die grens in verskeie afdelings opgedeel het. (Foto: Gregory Bull, AP) Nonne stap Donderdag verby ’n hyskraan wat ’n 21 meter-lange Kersboom oprig in die Vatikaanstad. Dié boom kom uit die noordelike Italiaanse Consiglio-bos en is geskenk deur die Friuli Venezia Giulia-streek. (Foto: Andrew Medichini, AP) ’n Lid van Lok Sangharsh Morcha, ’n organisasie wat uit stamme en boere van die Maharashtra-staat bestaan, neem Donderdag deel aan ’n betoging in Mumbai, Indië. (Foto: Rajanish Kakade, AP) Sonsopkoms Donderdag by die West Palm Beach-waterfront in Florida. (Foto: J. David Ake, AP)